open-index/open-wikipedia-markdown huggingface dataset:
Sint-Genesius-Rode

**Sint-Genesius-Rode** (Nederlands: [sɪnt xeːˌneːsɪjɵs ˈroːdə] , Frans: *Rhode-Saint-Genèse* [ʁɔd sɛ̃ ʒəˈnɛːz]) is 'n stad in die Nederlandstalige Belgiese provinsie Vlaams-Brabant met 'n oppervlak van 22,77 vierkante kilometer en 'n bevolking van sowat 18&nbsp;000 (2013). Sint-Genesius-Rode is een van die voorstede van die Belgiese hoofstad Brussel, wat Franse taalfasiliteite aanbied, alhoewel dit in die Nederlandstalige gewes Vlaandere lê.

## Bevolking 
Tans is sowat sestig persent van die bevolking Franstalig, terwyl veertig persent Nederlands praat. Daar is ook minderhede van EU-burgers (veral medewerkers van internasionale ondernemings en organisasies) en Amerikaners.

## Geskiedenis 
Vanweë sy ligging tussen Brussel en Waals-Brabant en ook danksy die spoorwegverbinding tussen Brussel en Eigenbrakel (Frans: Braine-l'Alleud) vestig talle Brusselaars en Wale hulle in die 20ste eeu in Sint-Genesius-Rode. In 1963 kry die stad taalfasiliteite vir sy Franstalige bewoners. Die stad word in 1995 deel van die nuwe provinsie Vlaams-Brabant.

## Eksterne skakels 
*   Die amptelike webwerf van Sint-Genesius-Rode
Tervuren

**Tervuren** (ou spelling: *Tervueren*) is 'n munisipaliteit in die Nederlandstalige Belgiese provinsie Vlaams-Brabant met 'n oppervlak van 32,92 vierkante kilometer en sowat 21&nbsp;000 inwoners (2011). Tervuren is een van die welvarendste plekke in België. Die Tervurenlaan, wat die stad met Brussel verbind, is in opdrag van koning Leopold II ter geleentheid van die wêreldtentoonstelling van die jaar 1897 gebou.

## Geskiedenis 
Mense het Tervuren eeue lank as die historiese stad "Fura" beskou, waar die heilige Hubertus in 727 oorlede is. Daar is egter geen historiese bewyse wat hierdie stelling steun nie.

'n Dokument, wat uit die jaar 1213 dateer, verwys na die eerste versterking, wat deur Hendrik I, hertog van Brabant, opgerig is. Hierdie gebou, wat oorspronklik van hout opgerig is, word later tot die kasteel van Tervuren uitgebou. In die 14de en 15de eeu is dit die residensie van die Brabantse hertoë. Die kasteel is in 1782 verniel.

Die tremlyn 44, wat Brussel met Tervuren verbind, en die Koninklike Museum vir Sentraal-Afrika het albei danksy die inisiatief van koning Leopold II tot stand gekom. Dit was veral daarop gemik om besoekers van die Brusselse wêreldtentoonstelling van 1897 na Tervuren te lok, waar 'n uitstalling oor die Belgiese kolonie Kongo aangebied is.

## Kultuur 
duimnael|links|250px|Die Koninklike Museum vir Sentraal-Afrika, soos gesien vanuit die park agter die museum
Die Koninklike Museum vir Sentraal-Afrika is 'n etnografiese en natuurhistoriese instelling, wat hom op die vroeëre Belgiese kolonie Kongo toespits. Sy invloedsfeer sluit egter die hele Kongobekken, Sentraal-, Oos- en Wes-Afrika in, veral ten opsigte van biologiese navorsing, en behandel Afrika in sy geheel.

Dit fungeer aanvanklik as 'n koloniale museum, tog fokusseer dit sedert 1960 meer op etnografie en antropologie. Soos in die meeste museums bestaan daar 'n navorsingsafdeling en 'n afdeling met 'n uitstalling, wat oop staan vir die publiek. Die navorsingswerk word nie slegs ten opsigte van Afrika uitgevoer nie, maar sluit ook onderwerpe soos die argeosoölogie van Sagalassos (Suidwes-Turkye) in. 'n Aantal navorsers werk baie nou saam met die Koninklike Belgiese Instituut vir Natuurwetenskappe.

Die openbare biblioteek van Tervuren beskik oor meer as 43&nbsp;000 gedrukte dokumente. Volgens die gewestelike Vlaamse taalwette moet ten minste 75 persent van die biblioteek se boeke in Nederlands geskrywe wees, alhoewel byna vyftig persent van Tervuren se inwoners 'n ander huistaal as Nederlands het.

## Eksterne skakels 
* Die amptelike webwerf van Tervuren  - Slegs in Nederlands beskikbaar
* Die amptelike webwerf van die Koninklike Museum vir Sentraal-Afrika
* Die webwerf van die Geografiese Arboretum van Tervuren
Kliptown

**Kliptown** is 'n voorstad van Soweto in Gauteng, Suid-Afrika, geleë ongeveer 17&nbsp;km suid-wes van Johannesburg. Die bevolking van Kliptown is tussen 38&nbsp;000 en 45&nbsp;000. Kliptown is die oudste residensiële voorstad van Soweto en word in 1891 uitgelê op grond wat deel vorm van die Klipspruitplaas. Die plaas is vernoem na die Klipspruit wat naby die plaas verbyvloei. Sedert 1903 bewoon plakkergemeenskappe die gebied en bestaan vandag uit 'n mengsel van formele en informele huise waaronder ook die Chris Hani- en Dlamini-nedersettings.

In Junie 1955 was Kliptown die tuiste van die *Congress of the People*, georganiseer deur die African National Congress, die *South African Indian Congress*, die *South African Congress of Democrats* en die ''Coloured People's Congress''. Tydens hierdie byeenkoms word die Vryheidsmanifes aanvaar en bekendgestel. Die Vryheidsmanifes het doelwitte en aspirasies van die opponente teen apartheid uitgespel.

In 2005 het die Johannesburgse Metroraad planne aangekondig vir die hernuwing van die Kliptown area, insluitende 'n grootskaalse behuisingsprojek.

## Verwysings 
## Bronnelys 
* Musiker, N. en R., 1999. A Concise Historical Dictionary of Greater Johannesburg, Francolin Publishers, Kaapstad.
* Johannesburg Stadsraad
Otto Jespersen

**Otto Jespersen** (16 Julie 1860 in Randers - 30 April 1943) was 'n Deense taalkundige.

Hy was van 1893 tot 1925 professor van die Engelse taal aan die Kopenhagen Universiteit. 

Jespersen was baie geïnteresseer in hulptale, hij was eers voorstander van Esperanto en Ido en het later sy eie kunstaal Novial gemaak.

## Novial 
Novial is 'n kunsmatige taal wat deur Jespersen geskep is. Vroëre kunsmatige tale soos Esperanto en Ido was vir hom problematies. Hy was ook die eerste professionele taalkundige wat so 'n poging aangewend het.

## Bibliografie 
* 1889: *The articulations of speech sounds represented by means of analphabetic symbols*. Marburg: Elwert.
* 1905: *Growth and Structure of the English Language* ()
* 1909: *A Modern English Grammar* (in seven volumes; the title should be understood as 'A grammar of Modern English') ()
* 1922: *Language: Its Nature, Development, and Origin* ()
* 1924: *The Philosophy of Grammar* ()
* 1928: *An International Language* (indleiding  Novial)
* 1930: *Novial Lexike* Novial na Engels, Frans en Duitse woordeboek.
* 1938: *En sprogmands levned*, Kopenhagen, Jespersen se outobiografie
* 1995: ''A Linguist's Life'': 'n Engelse vertaling van Otto Jespersen se outobiografie ... geredigeer deur Arne Juul [et al.]. Odense ()
Ruimtependeltuig Atlantis

80px
**Ruimtependeltuig Atlantis** (NASA-kenteken: OV-104) was een van NASA se vyf ruimtependeltuie en het vir die eerste keer in Oktober 1985 gevlieg. Atlantis was die vierde operasionele ruimtependeltuig. Die ruimtependeltuig is onttrek aan diens en is sedert 29 Junie 2013 op 'n statiese uitstalling in die Kennedy-ruimtesentrum se besoekerskompleks.

Die naam van hierdie tuig kom van 'n navorsingskip sowel as die mistieke eiland Atlantis.

Atlantis_taking_off_on_STS-27.jpg|Atlantis styg op op STS-27
Space_Shuttles_Enterprise_and_Discovery_nose-to-nose.jpg|Ruimtependeltuie Enterprise en Discovery neus-teen-neus
Shuttle-atlantis.jpg |Ruimtependeltuig Atlantis landing, 1997

## Vlugte 
*26 vlugte in totaal:*

## Sien ook 
* Ruimtependeltuig
* Ruimtependeltuig Boeran
* Ruimtependeltuig Challenger
* Ruimtependeltuig Columbia
* Ruimtependeltuig Discovery
* Ruimtependeltuig Enterprise
* Ruimtependeltuig Endeavour

## Eksterne skakels 
* Ruimtetuie
* Atlantis
Ruimtependeltuig Challenger

duimnael|regs|250px|Ruimtependeltuig Challenger (NASA)
80px|links

**Ruimtependeltuig Challenger** (NASA-kenteken: *OV-099*) was 'n Amerikaanse ruimtependeltuig en die tweede ruimtependeltuig wat deur NASA in diens geneem is. Dit het in 1986 kort ná lansering ontplof en die lewe van al sewe insittendes geëis. Die tragiese ongeluk is regstreeks deur miljoene mense op televisie aanskou.

Die Challenger het die eerste keer op 4 April 1983 gevlieg. Die ruimtependeltuig het 9 suksesvolle vlugte voltooi. Gedurende sy tiende missie op 28 Januarie 1986 het dit opgebreek, waartydens al sewe bemanningslede gesterf het. Die gebeure staan as die Challenger-ramp bekend.  Die *Challenger* is later deur die *Ruimtependeltuig Endeavour* vervang.

Die naam van hierdie tuig kom van 'n Britse navorsingskip, die HMS *Endeavour*, waarop James Cook sy eerste ontdekkingsreis na die suidelike Stille Oseaan onderneem het.

## Vlugte 
*10 vlugte in totaal*

## Sien ook 
* Challenger-ramp
* Ruimtependeltuig
* Ruimtependeltuig Discovery
* Ruimtependeltuig Enterprise
* Ruimtependeltuig Columbia
* Ruimtependeltuig Atlantis
* Ruimtependeltuig Endeavour

## Verwysings 
## Eksterne skakels 
* Ruimtetuie
* http://science.ksc.nasa.gov/shuttle/resources/orbiters/challenger.html
DVD-opnemer

duimnael|280px|'n Soney DVD-opnemer
[duimnael|regs|280px|'n DVD-opnemer met 'n geïntegreerde [hardeskyf]]

'n **DVD-opnemer** is 'n DVD-masjien wat televisieprogramme en opnames van digitale videokamera's op DVD-skywe kan skryf, maar ook as gewone DVD- en CD-speler kan dien. Die mees gevorderde DVD-opnemers, wat tans onder meer deur die Japannese vervaardiger Panasonic aangebied word, is in staat om op alle beskikbare DVD-formate (DVD-R, DVD-RW, DVD-RAM, +R en +RW) te skryf, speel DVD-Oudio-opnames en kan danksy hulle HDMI-koppelvlak DVD-opnames in hoë resolusie weergee, wat veral geskik is vir LCD- en plasmavertooneenhede.

## DVD-formate vir opnames 
duimnael|regs|250px|Die agtersy van DVD-opnameskywe
DVD-opnemers is in staat om videosnitte van televisie en videokamera's op DVD-skywe te stoor. Gevorderde masjiene beskik ook oor 'n hardeskyf en kan op DVD-RAM-skywe skryf, sodat TV-programme met 'n tydverskuiwing geniet kan word: Die DVD-opnemer kan tegelykertyd die begin van 'n program weergee, terwyl hy nog steeds besig is om die res van die program op te neem. TV-programme kan ook op die hardeskyf gestoor en later op DVD geskryf of uitgewis word.

## Tegnologie 
Terwyl videomasjiene 'n magneetband gebruik om TV-opnames te stoor, beskik DVD-opnemers, net soos CD- en DVD-skrywers, oor 'n laser, wat nie-reflekterende gaatjies in die spieëllaag van 'n DVD-skyf inbrand. Hierdie gaatjies bevat data, wat deur 'n swakker laser gelees en as beeld en geluid weergegee kan word.

## DVD-opnemer versus bandmasjien 
## Sien ook 
* DVD-speler
* DVD
* DVD-RAM
Końskowola

**Końskowola** is 'n dorp naby Kurów in Suidoos-Pole, tussen Puławy en Lublin aan die Kurówka-rivier. Dit is die hoofdorp van 'n kommune in die Puławy-distrik in die woiwodskap Lublin. Die dorp het in die 2004-sensus 'n bevolking van 2&nbsp;188 gehad.

## Geskiedenis 
Końskowola het waarskynlik in die 14de eeu ontstaan onder die naam **Witowska Wola**. Die naam **Konińskawola** ('n kombinasie van Jan z Konina (Jan Koniński, Jan van Konin): die naam van die eienaar; en *wola*: 'n landboudorp) kom in 1442 voor, maar dit is eers in die 19de eeu na Końskowola verander. Die dorp het op 8 Junie 1532 amptelike dorpstatus gekry. Baie mense het na die dorp getrek, veral van Sakse en ander dele van Pole.

Ná die derde verdeling van Pole in 1795 is dit deur Oostenryk geannekseer. In 1809 het dit deel geword van die Hertogdom van Warskou en in 1815 van die Koninkryk van Pole. Ná die Januarie-rebellie in 1870 het die dorp sy oktrooi verloor, en nooit weer herwin nie.

Gedurende die Russiese Rewolusie van 1905 is betogings en solidariteitstakings gehou. Die dorp het in 1918 weer deel van Pole geword.

Końskowola is op 15 September 1939 gedurende die Tweede Wêreldoorlog deur Duitse troepe beset. 'n Krygsgevangenekamp en kampe vir slawe (wat tot 1943 op plase gewerk en paaie en spoorlyne gebou het) is deur die Duitsers opgerig.

'n Ghetto het ook ontstaan, waarheen baie Jode, insluitende van Slowakye, gestuur is. Op 8 Mei 1942 is baie Jode na die Sobibor-verdelgingskamp geneem. 'n Menseslagting is in Oktober deur die Duitse Reserwepolisie-bataljon 101 uitgevoer. Tussen 800 en 1&nbsp;000 Jode, insluitende vroue en kinders, is vermoor. Die oorblywende bewoners van die ghetto is na ander kampe gestuur.

In 1944 het die Duitsers beplan om die dorp af te brand met die aantog van die anti-Fascistiese magte. Vegters van die Poolse ondergrondse *Armia Krajowa* en die *Bataliony Chłopskie* het die Duitsers op 25 Julie 1944 aangeval; en die gebied later met behulp van die Sowjetmagte oorgeneem.

## Toerisme 
'n Rooms-Katolieke kerk met grafte van die Opaliński- en die Lubomirski-familie wat in 1670 gerestoureer is, 'n Rooms-Katolieke kerk wat in 1613 in die Lublin Renaissance-styl gebou is en die ruïne van 'n Lutherse begraafplaas is toeriste-attraksies.

Die dorp is ook bekend as die plek waar die Poolse digters Franciszek Dionizy Kniaźnin en Franciszek Zabłocki gesterf het.

Die Poolse skrywer Henryk Sienkiewicz, wat 'n Nobelprys vir letterkunde gewen het, het die dorp in sy roman *Met vuur en swaard* genoem:
"baie swak bier ook in hierdie Końskowola, het Mr. Zagłoba opgemerk".

## Eksterne skakels 
* Amptelike webwerf
* Vervoerlys in 'n Sobibor-kamp
* Końskowola tydens 'n oorlog – foto's 
* Geskiedenis van Końskowola **(Pools)**
Besigheidsargitektuur

Die besigheidsargitektuur is 'n onderafdeling van 'n ondernemingsargitektuur. Die besigheidsaritektuur beskryf hoe 'n besigheid georganiseer word ten einde welvaart te skep vir die besigheid se aandeelhouers deur waarde toe te voeg vir kliente. 

'n Besigheids argitektuur kan beskryf word op verskillende vlakke naamlik:
# Proses
# Waardeketting
# Voorsieningskanaal
Cirque de Gavarnie

duimnael|regs|350px|Die Cirque de Gavarnie 
Die **Cirque de Gavarnie** is 'n bergformasie naby die dorp Gavarnie in die département Hautes-Pyrénées (Suid-Frankryk), in die bergmassief van Mont-Perdu (Pireneë), wat deur die UNESCO in 1997 tot wêrelderfenisgebied verklaar is.

## Geografie 
Die Cirque de Gavarnie, 'n halfsirkel van steil rotswande, maak deel uit van die Nasionale Pireneëpark (*Parc national des Pyrénées*).

## Geologie 
Die bergformasie met 'n deursnee van ses kilometer is een van die grootste natuurwonders en gewildste toeristebestemmings in die Pireneë-bergreeks. Die lae van grys, oker of rooskleurige kalkgesteentes is hier na bo geskuif en verrys nou tot by 3&nbsp;000 meter bo seevlak.

Die loodlyn van die Cirque de Gavarnie bereik 'n hoogte van byna 1&nbsp;500 meter. Talle bergspitse omring die formasie, soos byvoorbeeld die Grand Pic d'Astazou, die Pic du Marboré, die Pic de la Cascade Orientale, die Tour de Gavarnie, die Casque du Marboré en die Pic du Taillon. La Brèche de Roland is 'n geologiese kuriositeit - hierdie gletserkloof is toeganklik vanuit die Col de Boucharo naby die vakansieoord en skigebied van Gavarnie-Espécières.

## Eksterne skakels 
* Natura 2000 
* Hautes-Pyrénées
Aktuariële wetenskap

**Aktuariële wetenskap** gebruik wiskundige en statistieke metodes om finansiële en versekeringsprobleme op te los. 

## Sien ook 
* Aktuariële Genootskap van Suid-Afrika
* Aktuaris
Volkslied van Somalië

Lirieke vir die **Somaliese volkslied**:

Somaliyaay toosoo
Toosoo isku tiirsada ee
Hadba kiina taag daranee
Taageera waligiinee.

Ummadyahay mar kale toosoo
Calankiinna wada tiirshoo,
Danta guud ku taagsada oo
Isu wada tanaasula eey.

Tawaabkoo qudhaa bixiyoo
Gobannimada taam ka dhigee,
Rabbi toobad weyddiistoo
Talo saarta Weynaha eey.

Qabiilkaad ku tookhdaan baa
Qawmiyaddaada kaa tira oo,
Tayo li'ida qoysqoyskaa
Idin bada tabaalaha eey.

Inuu Naar ku taro mooyee
Dagaal ehel ma taabaggalee,
Shacabkaa in loo tudho oo
La tabantaabsho kaa mudaneey!

Curaddadaada taargo'ayaa
Tiiraanyo qaran weeyee,
Walaalkiis kan tooganayow
Adays jaray tagoogaha eey.

Quruun teeda hanan weydaa
Tiqo kuma leh dunideenee,
Adduunyada ka tamin qaadtoo
Assaagiina tiigsada eey.

by mumin Haji Banaa.
Altenburg

**Altenburg** is 'n Duitse stad geleë in die deelstaat Thüringen, 50 kilometer suidwes van Leipzig. Die stad het 34&nbsp;456 inwoners (2011). Altenburg het bekendheid verwerf deur die kaartspel Skat, wat hier in 1820 uitgevind is.

## Eksterne skakel 
*  Amptelike webwerf van die stad Altenburg
Wêreldtaal

'n **Wêreldtaal** is 'n taal wat wyd verspreid deur 'n aansienlike hoeveelheid mense gepraat word, en wat deur baie mense as 'n tweede taal aangeleer word. 'n Wêreldtaal word nie net deur die aantal mense wat dit praat (as eerste of tweede taal) gekarakteriseer nie, maar ook deur sy geografiese verspreiding en die gebruik daarvan deur internasionale organisasies en in diplomatiese betrekkinge. Wêreldtale is oor die algemeen van Europese oorsprong, as gevolg van die periode van Europese Imperialisme.

## Arabies 
senter|frameless|upright=3|Lande waar Arabies gepraat word
* Marokko, Wes-Sahara, Mauritanië, Algerië, Tunisië, Libië, Tsjad, Egipte, Soedan, Eritrea, Djiboeti, Somalië, Israel, Palestina, Jordanië, Saoedi-Arabië, Jemen, Oman, Verenigde Arabiese Emirate, Katar, Bahrein, Koeweit, Irak, Libanon en Sirië

## Chinees 
senter|frameless|upright=3|Lande waar Chinees gepraat word
* China, Taiwan, Singapoer

## Duits 
senter|frameless|upright=3|Lande waar Duits gepraat word
* Duitsland, Oostenryk, Switserland, Liechtenstein, België (Ooskantons), Luxemburg, Frankryk (Elsas-Lotaringe), Italië (Suid-Tirool), ook in Namibië, Suid-Afrika, Rusland, Kasakstan, Pole, Tsjeggië, Slowakye, Roemenië, Brasilië, Paraguay, Argentinië, VSA, Kanada en Hongarye

## Engels 
senter|frameless|upright=3|Lande waar Engels gepraat word
* Australië, Kanada, Botswana, Ierland, Indië, Nieu-Seeland, Suid-Afrika, Verenigde Koninkryk, Verenigde State, Zimbabwe, ens.

## Frans 
senter|frameless|upright=3|Lande waar Frans gepraat word
* Frankryk, België (Wallonië), Luxemburg, Switserland, Monaco, Kanada, Haïti, groot dele van Afrika.

## Italiaans 
senter|frameless|upright=3|Lande waar Italiaans gepraat word
* Italië, San Marino, Switserland, Vatikaanstad, ook in Somalië en Libië

## Japannees 
frameless|upright=2|senter|Lande waar Japannees gepraat word
* Japan

## Nederlands (en Afrikaans) 
senter|frameless|upright=3|Lande waar Nederlands gepraat word
**Nederlands:**
* Aruba, België, Curaçao, Nederland, Suriname, Sint-Maarten, Frans-Vlaandere en in die Duits-Nederlandse grensgebiede. Voormalig in Indonesië en Suid-Afrika.

**Afrikaans:**
* Namibië en Suid-Afrika.

**Beide tale as immigrante tale in:**
* Australië, Botswana, Kanada, Nieu-Seeland, Verenigde Koninkryk, Verenigde State van Amerika, Zambië en Zimbabwe.

Beide tale is in hoë mate onderling verstaanbaar. Die tale word met ongeveer 50 miljoen sprekers as van die kleinste wêreldtale beskou.

## Portugees 
senter|frameless|upright=3|Lande waar Portugees gepraat word
* Portugal, Brasilië, Angola, Mosambiek, Oos-Timor, Kaap Verde, Guinee-Bissau, São Tomé en Principe, Macau.

## Russies 
senter|frameless|upright=3|Lande waar Russies gepraat word
* Rusland en voormalige Sowjetunie

## Spaans 
senter|frameless|upright=3|Lande waar Spaans gepraat word
* Spanje, Latyns-Amerika, Filippyne, Ekwatoriaal-Guinee, Wes-Sahara

## Verwysings
Salers

duimnael|250px|regs|'n Salers-bees
Die **Salers** is 'n beesras, wat sy oorsprong in die département Cantal in die Franse Sentraalmassief het.

Die Salers is taamlik groot beeste, met 'n volwasse gewig van koeie tussen 700 en 750 kilogram en 'n hoogte van 1,40 meter. Die Salers word deur lang gekrulde bruin hare gekenmerk. Sy helder horings is lang en dun.
duimnael|links|250px|'n Salers-kudde op die weiveld
Die veeteler Ernest Tyssandier d'Escous begin die genetiese potensiaal van die Salers in die 19de eeu deur middel van kruisteelt verbeter. 

Alhoewel die Salers oorspronklik veral as trekbeeste geteel is, staan hierdie gemengde beesras lankal bekend vir sy gehardheid en sy geskiktheid vir 'n omgewing soos die Franse Sentraalmassief met sy groot temperatuurverskille. Die Salers is ook goed aangepas vir ekonomiese vleis- en melkproduksie (alhoewel die aanwesigheid van die kalf steeds noodsaaklik is vir die melking van 'n Salers-koei).

Die boere van Cantal laat hulle beeskuddes tydens die somer meesal in die hooggeleë gebiede wei. 'n Salers-melkkoei lewer tydens haar leeftyd byna 3&nbsp;000 kilogram vetryke melk op, wat vir die plaaslike vervaardiging van twee kaassoorte van oorsprong, die Cantal en die Salers gebruik word. Deur middel van kruisteelt met die Charolais-beesras lewer die Salers ook kalwe op, wat as vleisbeeste dien.

Tans is daar sowat 300&nbsp;000 Salers-beeste in Frankryk. Hulle is ook na meer as 25 lande in Europa, Noord-Amerika, Afrika en Oseanië uitgevoer. Onlangs is daar ook bestemmings soos Suid-Amerika en Asië (China) bygevoeg.

## Eksterne skakels 
* Vereniging vir die promosie en keuring van Salers-beeste
* Vereniging vir die promosie en uitbreiding van die Salers-beesras
Bultfontein

**Bultfontein** is 'n dorp in die Vrystaatprovinsie van Suid-Afrika, 97&nbsp;km noord van Bloemfontein. 

## Geskiedenis 
Die dorp is in 1874 gestig. Die dorp het sy ontstaan te danke aan 'n sterk fontein, wat op die bult ontspring het. Dit was eers deel van die plaas *Kameeldorings*. Boesmans, Voortrekkers en wilde diere het by die bron kom water drink. 

Bultfontein se fonteinarea is omskep in 'n park genaamd Parabaai. Die park het sy ontstaan te danke gehad aan ene Gerrit Viljoen (1893-1968), wie se idee dit was om die park te stig en te ontwikkel.

Bultfontein is ryk aan geskiedenis, naamlik: Die Tweede Vryheidsoorlog, vliegveld en die Boesmans. In die dorp se ou begraafplaas is Engelse soldate begrawe, wat tydens die oorlog gesneuwel het. Die vliegveld is deur D.J. Viljoen, seun van Gerrit Viljoen, en ander vennote soos Sannie Bekker ontwikkel. Bultfontein beskik oor groot neerslae goud en diamante. Myne sou op die dorp gestig word, maar het nooit 'n werklikheid geword nie.

Die plaas Bultfontein het eers aan Andrew Murray behoort, voor dit 'n dorp geword het. Bultfontein self het 'n bevolking van sowat tweeduisend inwoners en maak deel uit van die Tswelopele Plaaslike Munisipaliteit.

## Distrik 
Die distrik is 3 000&nbsp;km² groot. Mielies is die belangrikste gewas wat in die distrik verbou word asook sonneblomme, graan en grondbone. Trofeejag is ook van belang in die distrik.

## Infrastruktuur 
Die R700-streeksroete gaan suid/noord deur Bultfontein. Die R708-streeksroete gaan suid en weswaarts verby die dorp in 'n verspringende kruising met die R700. Net noord van die dorp tak die R710-streeksroete, wat na Welkom gaan, van die van die R700 af. Net na die aftakking tak die R709-streeksroete af wat by die R30-provinsiale roete naby Bothaville aansluit.

## Boorlinge van Bultfontein 
* Johannes Gouws, Tweede Wêreldoorlogse vlieënier.

## Sien ook 
* Gereformeerde kerk Bultfontein
* NG gemeente Bultfontein
* Lys van dorpe in Suid-Afrika
* Phahameng, sy township

## Verwysings
David Kuijers

**David Kuijers** is 'n Suid-Afrikaanse skilder.

Kuijers is gebore op 30 Maart 1962 in Vanderbijlpark, naby Johannesburg.  Sy ouers is Nederlandse immigrante. Sy pa was ook 'n kunstenaar en het David van 'n vroeë ouderdom aangemoedig om te teken en te skilder. Hy voltooi sy opleiding aan die Skool vir Kuns, Musiek en Ballet in Pretoria. In 1980 behaal hy 'n onderskeiding in grafika sowel as die beste skilder van die jaar toekenning aan die skool. Nadat hy 'n kort tydperk as 'n letterskilder gewerk het, het hy 'n grafika ontwerpersdiploma aan die Kaapstad Technikon voltooi met illustrasie as hoofvak. Hy gradueer in 1989, en die ontwerper/illustreerder meriete sertifikaat word aan hom toegeken.

Kuijers het 'n tyd as vryskut ontwerper en illustreerder gewerk, maar is nou 'n voltydse kunstenaar.

Bibliografie : D. *Kuijers paints the town*, D. Kuijers, 2002, .
William Webb Ellis

**William Webb Ellis** (* 24 November 1806 – † 24 Januarie 1872) word dikwels beskou as die vader van Rugby. Die storie oor hoe hy die spel begin het word deur baie in twyfel getrek. Sy naam is nietemin in die verhaal oor die ontstaan van rugby gevestig en is sy naam verewig in die Webb Ellis-beker wat aan die wenners van die Rugbywêreldbeker oorhandig word. Selfs al was Webb Ellis die eerste om die hardloop met die bal in die hand te begin, was dit nie hierdie aksie wat gelei het tot skei van voetbal as 'n sport in twee onderafdelings nie. Daardie skeiding het eers later gebeur toe die stigters van sokker besluit het om die lak van 'n speler deur hom op sy skeen te skop te verbied. Die tradisionele spelers het dit as 'n onmanlike reël beskou.

## Biografie 
duimnael|links|Standbeeld van William Webb Ellis by Rugby School
William is gebore in Salford, Lancashire, (ander bronne beweer egter dit was in Manchester). Web Ellis het self in 'n sensus gesê dat hy in Manchester gebore is in 'n sensus-opname van 1851 aangesien hy daarheen verhuis het. Hy was die seun van James Ellis, 'n offisier in die Dragoon Guards, en Ann Webb waarmee in 1804 te Exeter in die huwelik getree het. Na James se dood tydens die Slag van Albuera in 1812 het Mevrou Ellis besluit om na Rugby in Warwickshire te verhuis om te verseker dat William en sy ouer broer Thomas 'n goeie opvoeding by die Rugby School sou kon ontvang. William het die skool daar bygewoon in die jare 1816 tot 1825 en was bekend as 'n goeie skolier en uitmuntende krieketspeler. Die insident waar Webb Ellis die bal tydens 'n voetbalwedstryd opgetel het en daarmee gehardloop het, het na oorlewering in die laaste helfte van 1823 gebeur.

Nadat hy die Rugby verlaat het, het hy in 1826 te Universiteit van Oxford gaan studeer op agtienjarige ouderdom. Daar het hy krieket vir Brasenose College, Oxford gespeel. Hy het toe gedien as kapelaan by St George's, Albermarle Steet in Londen en toe as rektor by St Clement Danes in Strand, Londen. In 1855 word hy rektor by Laver Magdalen in Essex waar die enigste bekende portret van hom in die Illustrated London Post verskyn het nadat hy 'n roerende preek gelewer het met die Krimoorlog as onderwerp. Hy is in die suide van Frankryk oorlede in 1872 waar sy graf deur Ross McWhirter in 1958 herontdek en opgeknap is.

## Eksterne skakels 
* Die William Webb Ellis-mite 
* ''Ron Schuler's Parlour Tricks: Fine Disregard of the Rules''
* CricketArchive: William Ellis
IPTV

**IPTV**, 'n afkorting van ***Internet Protocol Television***, verwys na die digitale verspreiding van televisieprogramme en rolprente oor 'n digitale datanet. Hiervoor word gebruik gemaak van die Internet-protokol (IP).

Die verspreiding van digitale video-gegewens vereis 'n hoë oordragsnelheid van tussen 6 en 16 Mbis/s vir HDTV-programme, afhangende van die kodering. IPTV-dienste baseer dus op hoëspoed-breëbandverbindings soos ADSL2, kabelmodems of VDSL en nuut-ontwikkelde metodes van datakompressie soos VC1 en H.264. 

Tans is daar drie verskillende soorte IPTV:
* TV-uitsaaidienste,
* Video-op-aanvraag-dienste en
* internet-TV (waarmee gestoorde video's afgelaai en afgespeel kan word).

Die Internet-protokol is nie beperk op die internet self nie en verwys net na die metode wat vir die verspreiding van video-gegewens gebruik word; IPTV-dienste kan ook deur optiese vesel-, kabeltelevisie- en selfoonnetwerke versprei word. IPTV word onder meer deur sy interaktiwiteit gekenmerk: Aangesien IPTV in 'n soort aanlyn-omgewing aangebied word, is bykomende dienste beskikbaar.
Keltiese kruis

regs|duimnael|150px|'n Keltiese kruis

Die **Keltiese kruis** kombineer die Christelike kruis met 'n sirkel wat die kruispunt omring. Dit is die simbool van die Keltiese Christendom, alhoewel dit moontlik 'n voor-Christelike oorsprong het.

## Oorsprong 
In die Keltiese gebiede van Brittanje, Ierland en Bretagne is sedert die 7de eeu baie vrystaande loodregte kruise opgerig. Sommige van hierdie Keltiese kruise bevat opskrifte met runeskriftekens. Van die vrystaande kruise het in Cornwall en Wallis, op die eiland Iona, op die Hebrides en in Ierland bewaar gebly. Ander steenkruise is in Cumbria en in die Skotse Grensgebiede (*Scottish Borders*) te vinde, alhoewel sommige van hulle deel uitmaak van die Angel-Saksiese tradisie van kruisoprigting. Die bekendste vrystaande kruise is die Kruis van Wells (graafskap Meath, Republiek van Ierland) en die kruise van Monasterboice (graafskap Louth). Keltiese kruise word ook dikwels op Engelse begraafplase gevind, alhoewel die oorledenes dikwels nie van Keltiese afkoms is nie.

Daar is talle voorbeelde van kruise met 'n sirkel, selfs uit die voor-Christelike tydperk. Die kruise, wat dikwels "sonkruise" genoem word, is in die heidense Noordwes-Europa (waar dit tot die simbool van die Nordiese god Odin ontwikkel het), in die Pireneë en op die Iberiese Skiereiland opgerig. Daar is egter geen bewys dat daar 'n verbintenis met die Christelike kruis is of dat die twee soorte kruise 'n gemeenskaplike oorsprong het nie.

## Christelike simboliek 
In die Christelike simboliek versinnebeeld die omringde kruis die *signaculum Domini* of vyf wondes van Jesus Christus aan die kruis. In 'n uitgebreide betekenis is die kruis ook 'n simbool van die hart, wat die lewe nie net ontvang nie, maar die lewe ook skenk in 'n oneindige kringloop.

## Politieke simbool 
[duimnael|'n Keltiese kruis op die [Parys|Paryse begraafplaas Père Lachaise]]
Die kulturele assosiasies van die Keltiese en die sonkruis, asook sy betekenis as 'n simbool vir die Christendom, die Westerse beskawing en Oud-Ariese tradisies, het daartoe gelei dat 'n aantal verregse politieke groeperings 'n gestileerde weergawe van die Keltiese kruis vanaf die sestigerjare van die 20ste eeu as hulle embleem gebruik het, waaronder *Occident* en die *Groupe Union Défense* (GUD) in Frankryk. Die kruis word ook deur die Blanke Nasionalistiese Beweging as 'n simbool vir die blanke bewoners van Europa gebruik. 

Die verbintenis met die beweging van nuwe druïdes het geen historiese agtergrond nie. Sy oorsprong lê in die 18de eeu.

Die mees belangrike politieke verbintenis van die Keltiese kruis bestaan egter met die onafhanklikheids- en ander bewegings van Keltiese minderhede in Europa.
Talassemie

**Talassemie** (*thalassaemia* in BritseEngels / *thalassemia* in Amerikaanse Engels) is 'n oorerflike siekte van die rooibloedselle, en word geklassifiseer as 'n sogenaamde hemoglobinopatie. Die genetiese defek lei tot die vorming van 'n abnormale hemoglobien-molekule. Dit maak die bloedselle kwesbaar vir beskadiging, wat dan tot vernietiging van die selle kan lei. Gereelde bloedoortappings is nodig vir sommige van die lyers aan talassemie om te kan oorleef.

Daar bestaan 'n geografiese assosiasie met die Middellandse See, wat verantwoordelik was vir die benaming van die siekte: *Thalassa* is Grieks vir die see, *Haima* is Grieks vir bloed. Talassemie kom in alle bevolkings en etniese groepe voor, maar die voorkoms verskil onder verskillende bevolkings.

Talassemie kan geklassifiseer word as alfa- of beta-talassemie, afhangende van die presiese defek. In alfa-talassemie veroorsaak die genetiese defek 'n oorproduksie van beta-kettings van die hemoglobienmolekule, en vice versa in beta-talassemie.
Vleis

duimnael|regs|280px|Verskeie soorte vleis.
duimnael|regs|280px|Vleis op die kole.
duimnael|regs|260px|'n Rol rou boerewors.

**Vleis**, in sy breedste moderne definisie, is alle diereweefsel wat ten doel het om as voedsel te dien. In dié konteks verwys dit nie net na spierweefsel nie, maar sluit ook vet of nie-spier organe in, insluitend longe, lewers, tonge, vel, breine, murg en niere. Diere wat slegs vleis eet is karnivore.

In die menslike dieet het vleis 'n meer spesifieke doel. Dit is meestal vleis, of sagte weefsel, van enige dier, bestaande uit die skeletale spier en vet wat die bene bedek. Die woord vleis word egter tipies gebruik met verwysing na die vleis van lewende hawe (skape, varke, beeste, ens.), wat geteel en geslag word vir menslike inname, gewoonlik met die uitsluitsel van seekos, pluimvee, wild en insekte.

Die vleisverpakkingsbedryf hanteer die slagting, prosessering en verspreiding van vleis vir menslike gebruik in ontwikkelde lande.

## Eksterne skakels 
*
Antigeen

'n **Antigeen** (Grieks: anti= teen + gennan = vorm) is enige ligaamsvreemde stof wat na inokulasie in die liggaam in staat is om aanleiding te gee tot die vorming van antiliggame. Die is 'n stof wat 'n immuunrespons stimuleer. Antigene is gewoonlik proteïene of polisakkariede, maar kan enige tipe molekule wees, insluitend klein molekule (haptene) wat gebind is aan 'n draer-proteïen.

## Verwysings
Bloedoortapping

220px|duimnael|links|'n Bloedskenker se arm met die treknaald in posisie

'n **Bloedoortapping** is die proses waar bloed of bloedprodukte van een persoon oorgedra word na 'n ander persoon se vaskulêre stelsel (bloedvatstelsel). Bloedoortappings word gedoen om mediese toestande te behandel, bv. na 'n massiewe verlies a.g.v. trauma, sjirurgie, skok of waar die meganisme wat rooibloedselle produseer foutief is.

180px|duimnael|'n Bloedskenker gee bloed
## Voorsorg 
Die bloed word nie direk van skenker na ontvanger gelei nie, dus nie 'n "oortapping" soos aanjaagkabels tussen twee karbatterye nie. Bloed word eers tydens skenking in 'n spesiale houer (gewoonlik 'n plastieksak) versamel wat aan die naald in die skenker se aar verbind is met 'n plastiekbuisie. Hiervandaan word die bloed eers na die bloedbank gestuur en bevrore bewaar (in kwarantyn), terwyl die nodige laboratoriumtoetse op monsters uitgevoer word om die bloed se veiligheid te verseker. Eers dan mag dit vrygestel word vir toediening aan 'n pasiënt in 'n hospitaal.

140px|duimnael|Eritrosietkonsentraat
140px|duimnael|Trombosietkonsentraat
## Verenigbaarheid 
Daar word goeie voorsorg getref om te verseker dat die ontvanger se immuunstelsel nie die skenkerbloed sal aanval nie. Daar word ook voorsorg getref dat witbloedselle wat 'n aanval teen die skenker se bloed kan loods, nie oorgetap word nie. Ten spyte daarvan onderdruk bloedoortappings wel die immuunstelsel wat die risiko van komplikasies na chirurgie kan verhoog.
duimnael|Die pasiënt kry 'n bloedoortapping deur die kanule.
duimnael|Bloed tydens die bloedoortappingsproses.
Die twee bekendste klassifikasies vir menslike bloed, nl. A, B, AB, en O asook Rhesus (positief of negatief), word mees-algemeen gebruik. Daar is ook ander rooisel-antigene wat bekend is om verenigbaarheid in 'n sekere mate te bepaal. Hierdie tipe antigene word meer belangrik in mense wat herhaaldelik bloedoortappings moet ondergaan, want hul liggame ontwikkel toenemende weerstand teen bloed van ander mense.
; Vandag
Huidig is tot 40 funksies bekend wat verantwoordelik is vir oorplantingverwerping indien alle weefselantigene in ag geneem word in die bepaling van verenigbaarheid. Daar is reeds 15 tot 19 bekende bloedgroepstelsels geïdentifiseer, wat gekenmerk word deur 400 bekende rooibloedsel-antigene. In die Rhesus-bloedgroeptipering kan teoreties tot 300 opgespoor word.

## Oordraaglike siektes 
Daar bestaan 'n aantal siektes (byvoorbeeld VIGS, sifilis, hepatitis B, hepatitis C, malaria en andere) wat van skenker na ontvanger oorgedra kan word. Dit het daartoe gelei dat daar streng oortapping-standaarde bestaan in ontwikkelde lande, byvoorbeeld sifting vir VIGS.

## Sien ook 
* Bloed
* Bloedgroep
* Bloedplasma
* Rooibloedsel
* Suid-Afrikaanse Nasionale Bloeddiens
Kirsch

[duimnael|regs|150px|*Schwarzwälder Kirschwasser* - kirsch uit die [Swartwoud]] **Kirsch** (Duits: *Kirschwasser*), ook bekend as **kersiebrandewyn**, is, soos die naam aandui, 'n brandewyn wat uitsluitlik van gefermenteerde kersies gedistilleer word. Kersies wat vir kirsch gebruik word is gewoonlik kleiner as kersies wat in winkels aangebied word, maar word deur 'n hoër suikergehalte en sterker geur gekenmerk. Die gehalte van die kirsch word hoofsaaklik deur die kersies se geurstowwe bepaal. Kirsch word teen 'n drinktemperatuur van 14-16&nbsp;°C geniet.

Kirsch is ook 'n gewilde geurmiddel in die kookkuns en 'n belangrike bestanddeel van onder meer Swartwoudkoek, Zuger-kersiekoek (*Zuger Kirschtorte*), Muotathaler-kersieroomtert (*Muotathaler Rahmkirschtorte*) en ander Duitse en Switserse koekspesialiteite. Kirsch word in Switserland ook as 'n bestanddeel van kaas-fondues gebruik.

Kirsch uit die Duitse gebied Swartwoud (*Schwarzwälder Kirschwasser*) is 'n kirsch van oorsprong. Wit alkoholiese dranke soos kirsch, wat van vrugte gedistilleer word, is orals in die Duits-Alemanniese dialekgebied (Baden, Switserland en Elsas) en in Oostenryk gewild.
Val Thorens

**Val Thorens** is 'n ski-oord in die Franse département Savoie (région Auvergne-Rhône-Alpes). Met 'n hoogte van 2&nbsp;300 meter bo seevlak is dit die hoogste in Europa. Val Thorens vorm saam met Saint-Martin-de-Belleville, Les Menuires, Méribel, La Tania en Courchevel die skigebied van Trois Vallées.

Val Thorens word gekenmerk deur gereelde sneeuval in die winter en die pragtige uitsig vanuit die Cime de Caron (3&nbsp;200 meter bo seevlak). Die dorp beskik oor 68 ski-hellings en moderne kabelkargeriewe.

## Eksterne skakels 
* Val Thorens
Regensburg

duimnael|links|250px|Die katedraal en steenbrug van Regensburg
**Regensburg** is 'n stad in die ooste van die Vrystaat Beiere (Duitsland) en die hoofstad van die administratiewe gewes Opper-Palts (Duits: *Oberpfalz*) met 'n bevolking van meer as 152&nbsp;000.

Die stad is tydens die Tweede Wêreldoorlog behalwe vir sy nywerheidsgebiede nie deur bomaanvalle verwoes nie en is as een van die pragtigste voorbeelde van 'n Middeleeuse Duitse stad op 13 Julie 2006 deur Unesco as 'n wêrelderfenisgebied gelys. Die stad bewaar nie net 'n ryke argitektoniese en historiese erfenis van die Heilige Romeinse Ryk van die Duitse Nasie nie, maar is as die voormalige Romeinse stad Castra Regina, wat in 179 n.C. deur keiser Marcus Aurelius gestig is, ook een van die oudste stede in Duitsland.

Regensburg se argitektuur weerspieël die politieke, ekonomiese en godsdienstige ontwikkelinge gedurende die Middeleeue en pronk met groot, ruim pleine naas smal, kronkelende straatjies in die historiese stadskern. Welvarende koopmansgesinne het tydens die Hoë Middeleeue van Regensburg 'n internasionale handelsmetropool gemaak en statige pastelkleurige geboue met torings vir hulle laat oprig. Daarnaas het hulle die bou van pragtige sakrale geboue geborg.

Regensburg is die setel van 'n Rooms-Katolieke biskop en beskik oor drie universiteite en technikons. Regensburg is die vierde grootste stad in Beiere en 'n belangrike sentrum van die motor-, masjienbou-, elektrotegniese en suikerbedryf.

## Geografie 
Regensburg lê in die Neder-Beierse lössvlakte, teen die mees noordelike punt van die Donau in die grensgebied van die landskappe Beierse Woud, Frankiese Jura en die Alpynse voetheuwels. 

Die Regenrivier mond naby die historiese stadskern in die Donau uit, en 'n aantal stadswyke lê op eilande in die Donau.

## Vervoer 
Die eerste gereelde skeepsdiens op die Donau, wat Regensburg met Wene in Oostenryk verbind het, is in 1696 ingestel. Die vaart het destyds nog 'n week geduur - mits skeepvaart op die rivier nie deur lae waterpeile, digte mis of sterk winde belemmer is nie.

## Verwysings 
## Eksterne skakels 
*   Amptelike Unesco-bladsy
Baelen

**Baelen** (Nederlands: *Ba(e)len*, Ripuaries: *Bååle* en *Bale*, Wallonies: *Bailou*) is 'n klein Belgiese dorp en munisipaliteit in die noordooste van die Waalse provinsie Luik. Die munisipale gebied het 'n oppervlakte van 86&nbsp;km² en sowat 4&nbsp;000 inwoners (2011).

Alhoewel Baelen behoort tot die Franstalige deel van Wallonië praat die inwoners Platdiets, 'n oorgangsdialek tussen die Limburgse en Ripuariese dialek.

## Eksterne skakels 
*  Die amptelike webwerf van die munisipaliteit
Gianni Versace

**Giovanni "Gianni" Versace** (Italiaans: [ˈdʒanni verˈsaːtʃe]; Reggio Calabria, 2 Desember 1946 – Miami, 15 Julie 1997) was 'n charismatiese en begaafde Italiaanse ontwerper van klere en teaterkostuums. Hy is deur Andy Warhol en moderne abstrakte kuns beïnvloed en is as een van die mees kleurvolle en talentvolle ontwerpers van die laat 20ste eeu beskou.

## Eksterne skakels
Rooibloedsel

regs|frame|Menslike rooibloedselle

'n **Rooibloedsel** is die mees algemene soort bloedsel, ook bekend as 'n eritrosiet (Grieks *erythros* = rooi + *kytos* = hol). Dit is nie 'n egte sel nie, omdat dit nie 'n kern bevat nie, maar dit sirkuleer wel in die bloed. Hierdie selle se belang lê daarin om suurstof van die longe van 'n mens/soogdier aan die liggaamselle te lewer via die bloed.

Die rooi kleur is afkomstig van die hemoglobien in die sel, wat 'n ysterbevattende proteïenmolekuul is wat suurstofmolekule kan bind in 'n suurstofryke omgewing en weer kan loslaat in 'n suurstofarme omgewing. 

Mans het ongeveer 5 miljoen rooi bloedliggaampies per milliliter bloed, terwyl daar ongeveer 4800000 rooi bloedliggaampies per milliliter in 'n vrou se bloed is. Die suurstofdraende kapasiteit van die bloed word deur die aantal rooi bloedliggaampies bepaal.

Die leeftyd van 'n rooibloedsel is ongeveer 120 dae. Dit maak tot 99% uit van selle in die bloed. Die ander is witbloedselle en bloedplaatjies. Siektes wat die rooibloedselle betrek sluit in malaria asook sekelselsiekte en talassemie.

## Bronne 
* Wêreldspektrum, Vol. 3, 104-108,
Verneukpan

regs|duimnael|220px|Oppervlakte van die pan
**Verneukpan** is 'n soutpan (uitgedroogde soutmeer) in die provinsie Noord-Kaap, Suid-Afrika. Die soutpan is vanweë sy uitkykposte gewild onder voëlliefhebbers. Die pan is 19 by 42 kilometer (12 by 26 myl) groot.

In die somer van die jaar 1929 probeer Sir Malcolm Campbell met sy Napier-Arrol-Astor Bluebird-renmotor om in hierdie uitgestrekte vlakte 'n aanslag op die spoedrekord op land te maak. Hy behaal 'n snelheid van 254 myl per uur.

## Bronne 
*
Eurasiese Plaat

duimnael|300px| Die **Eurasiese Plaat** is een van die grootste tektoniese of kontinentaalplate van die Aarde. Dit bevat byna die hele vasteland van Europa en Asië, met uitsondering van die Indiese subkontinent en die Verre Ooste van Rusland. Die Eurasiese Plaat dra ook Indonesië, die Filippyne, die suide van Japan en 'n deel van Ysland, asook die oostelike helfte van die Noord-Atlantiese Oseaan en groot dele van die Noordelike of Arktiese Oseaan.

Die Eurasiese Plaat grens kloksgewys aan die Noord-Amerikaanse Plaat, die Filippynse Plaat, die Australiese Plaat, die Indiese Plaat, die Arabiese Plaat en die Afrikaanse Plaat. Moontlik bestaan daar in die oorgangsgebiede tussen die groot plate 'n aantal kleiner plate; hiervoor is egter nog geen wetenskaplike bewys gelewer nie.
Rösti

duimnael|regs|350px|Switserse Rösti
duimnael|regs|350px|Leberli met Rösti
**Rösti** (wat dikwels ook **Röschti** geskryf word; Frans: *pommes de terre rôties*) is geroosterde aartappelkoekies en een van die bekendste geregte van die Switserse kookkuns.

Die resep dateer vermoedelik uit die 19de eeu en het oorspronklik veral in die omgewing van Zürich die tradisionele ontbyt van melk- en papgeregte vervang. Rösti het vinnig ook in die omgewing van Bern en in die Franssprekende gebiede van Wes-Switserland gewild geraak, waar hulle *pommes de terres rôties* ("geroosterde aartappels") genoem is. Die Duitse naam van die gereg is uit Frans ontleen (die kappie oor die *o* in *rôties* verwys na 'n *s*, wat vandag nie meer uitgespreek word nie).

Rösti was aanvanklik veral 'n gewilde ontbyt vir boere, wat hard op hulle plase moes werk. Mettertyd het Rösti egter orals in Switserland tot 'n goedkoop maaltyd en uiteindelik 'n bygereg by die middag- of aandete ontwikkel wat in verskillende variasies berei is. Vandag word dit nog nouliks as 'n ontbyt bedien.
 
Die hoofbestanddeel van Rösti is steeds gerasperde aartappels wat gerooster word. Hulle word dikwels met 'n verskeidenheid byvoegsels soos uie, spek, kaas, groente, appels of vars kruie verfyn.

Fynproewers verskil nog steeds oor die "juiste" metode van rösti-maak, byvoorbeeld of vars of liewer gekookte aartappels gebruik moet word en ook watter soort aartappels die mees geskikte sou wees vir die gereg. In die algemeen gee die fynproewers van Bern die voorkeur aan gekookte aartappels, terwyl in Zürich en die oostelike Switserland meesal vars aartappels gerasper word.

As 'n bygereg vir 'n souserige vleisdis blyk gekookte aartappels die beste keuse te wees. Word die rösti egter as 'n hoofgereg bedien (byvoorbeeld met 'n kaaskors), word die beste resultate met vars aartappels behaal.

Die Duitse term *Röstigraben* verwys na die verskil ten opsigte van mentaliteit en politieke oortuigings tussen Duits- en Franstalige Switsers en word dikwels gebruik, wanneer 'n verkiesing of referendum verskillende uitslae in die Duits- en Franstalige gebiede oplewer.
Bensheim

**Bensheim** is 'n stad in die deelstaat Hesse (Duitsland) met 39&nbsp;460 inwoners (2014).

## Susterstede 
* Beaune in Frankryk
* Amersham in Verenigde Koninkryk
* Mohács in Hongarye
* Riva del Garda in Italië 
* Kłodzko in Pole
* Hostinné in Tsjeggië

Sankt Georg.jpg|St. Georg
Michaelskirche.jpg|Michael
Bergkirche Auerbach3.jpg|Auerbach

## Verwysings 
## Eksterne skakels 
* Bensheim 
* Goethe-Gymnasium
Hohentwiel

**Hohentwiel** (afgelei van Kelties *twiel* "rots") is 'n berg en oorspronklike vulkaankeël met 'n hoogte van 686 meter bo seevlak in die Hegau, 'n landskap wes van die Bodenmeer in die deelstaat Baden-Württemberg (Duitsland).

## Geskiedenis 
Die Kelte was die eerste setlaars wat hulle op die Hohentwiel gevestig het. Die eerste verwysing na 'n versterking op die bergpiek dateer uit 912. Die vesting Hohentwiel strek oor meer as nege hektaar en is die grootste bouval van 'n Middeleeuse kasteel in Duitsland.

## Geologie 
Die Hohentwiel is die oorblyfsel van 'n vulkaan, wat sowat 10 miljoen jaar gelede aktief was. Die sagter gesteentes is eers gedurende die Ystyd- en die Warmtydperke, wat daarop gevolg het, deur gletsers en erosie verwyder. Hierdie proses het uiteindelik die uitgewerkte vulkaan se kraterpyp blootgelê.

Op die windwaartse westelike kant van die Ryngletser het die ou laag van tufsteen bewaar gebly. Die fonolietrots is deurtrek van talle natroliet-are. Hierdie mineraal is wêreldwyd net op die Hohentwiel en twee nabygeleë berge, Hohenkrähen en Mägdeberg, te vinde.

## Fauna en flora 
duimnael|links|250px|Die Hohentwiel
Die Hohentwiel is 'n natuurbewaringsgebied en 'n *Bannwald* ('n woud waarin nie gejag mag word nie). Die bouvalle, tuine en weivelde is 'n habitat vir bedreigde dier- en plantspesies. Sommige van die plantspesies het hulle oorsprong in die Middeleeuse burgtuin en het tot vandag bewaar gebly of selfs in die omgewing uitgebrei, soos byvoorbeeld die hysop (*Hyssopus officinalis*). Die herkoms van die Sjinese prei (*Allium ramosum*), wat onlangs in die rotse begin uitbrei het, is onbekend.

## Eksterne skakels 
* Virtuele rondgang op die Hohentwiel
* Amptelike webwerf van die Staatsadministrasie van Kastele en Tuine van Baden-Württemberg
Katwijk, Zuid-Holland

**Katwyk** (Lêer:Loudspeaker.svg luister) is 'n munisipaliteit en 'n dorp in die Nederlandse provinsie Zuid-Holland. Dié dorp is aan die Rynrivier en aan die Noordsee geleë.

Die dorp het 5 "kernen":
* Katwijk-aan-Zee (centrum, Nieuw-Zuid, Haven, Cleijn Duin)
* Katwijk-Noord (Hoornes, Rijnsoever-Noord, Rijnsoever-West, Rijnsoever-Oost, Steenoven, 't Heen)
* Katwijk-aan-den-Rijn (Koestal, Molenwijk, Katwijk-Binnen, Zanderij, Blekerij)
* Rijnsburg (Kleipetten, Frederiksoord, Noordeinde)
* Valkenburg (Valkenburg)

## Besienswaardighede 
* Noordseekus
* Vuurbaak
* Katwijks Museum
* Smalspoor-/Stoomtremmuseum
* Spinozamuseum
* Space Expo (ESA-museum)

## Vervoer 
Die stad het 'n openbare busdiens. Katwijk kan per bus bereik word van spoorwegstasies *Den Haag Centraal*, *Leiden*, *Voorhout* en *Nieuw Vennep*. Die Smalspoormuseum kan per stoomtram bereik word van Katwijk-Suidoos.

## Fotogalery 

Lêer:Strand Katwijk.jpg|Katwijk het 'n groot breë strand
Lêer:Tram met museum op achtergrond.jpg|Stoomtrem met Smalspoormuseum

## Eksterne skakels 
* Katwijk Stadsportaal
Jurgens

**Jurgens**, **Jurg** en **Jürgen** is name wat afgelei is van die naam George. George is 'n Griekse naam afgelei van die woord "georgos" wat beteken landbouer of boer. Georgos is saamgestel uit die woorde "gea" wat aarde beteken en "ergon" wat arbeid beteken.